Notum sit omnibus quia canonici Sancti Vincentii dederunt Gausberto de Monasterio, per precarie firmitatem, terram in villa Ginelgo. Et Gausbertus dedit Sancto Vincentio, in dotalitium illius precarie, unum mansum in villa Avistas, ubi Ansoldus stetit cum piscatoria, tali ratione ut ipse Gausbertus et uxor sua Eldeburga et duo filii eorum in vita illorum habuissent, et post illorum excessum omnia ad mensam fratrum pervenissent.